มีตุ่มที่บริเวณท้อง ตุ่มมีลักษณะเเดง บางตุ่มมีลักษณะใสด้วยเเละไม่มีอาการคัน เป็นมาประมาณ 2-3 วัน มีความเสี่ยงที่จะเป็นอะไรไหมคะ
สวัสดีค่ะ อาการมีตุ่มบริเวณท้อง เป็นตุ่มแดงๆ มีตุ่มใสดังกล่าวมา อาจจะเกิดจาก ตุ่มจากผื่นผิวหนังอักเสบจากการแพ้สัมผัสเช่น สบู่ โลชั่น โลหะแต่ก็มักจะคัน ตุ่มจากการถูกแมลงกัด ตุ่มจากการระคายสัมผัส/การเสียดสี ความร้อน ความอับชื้น หรือตุ่มจากการอักเสบของผิวหนังจากสาเหตุใดๆส่วนกลุ่มตุ่มน้ำใสเช่นการติดเชื้อเริม งูสวัด มักจะเป็นตุ่มปวดแสบ ปวดร้อน ตรงบริเวณที่เป็นได้ หรืออาจเป็นกลุ่มตุ่มน้ำพองจากภูมิคุ้มกัน แต่ก็มักจะไม่ขึ้นแค่บริเวณท้องเป็นบริเวณเล็กๆแต่อย่างไรก็ตาม หากยังมีตุ่มดังกล่าวต่อเนื่อง แดงเยอะ ลุกลาม หรือมีลักษณะเป็นตุ่มน้ำเป่งใสแล้วแตกออก เหล่านี้ควรไปพบแพทย์เพื่อตรวจเพิ่มเติมให้แน่ชัดต่อไป ในเบื้องต้น ไม่ไปแกะเกาบริเวณที่เป็น ควรหลีกเลี่ยงการสัมผัสสารเคมี/ผลิตภัณฑ์ของใช้ต่างๆ ที่อาจทำให้แพ้หรือระคายเคืองไปก่อน